Følg siste serierunde i Eliteserien på Eurosport Player. Abonner her!

Norges Fotballforbund har bedt om redegjørelse fra tre klubber etter hendelser i helgens Eliteserie- og OBOS-runde.

Eliteserien Styrelederen åpner opp: Så trygt sitter Vegard Hansen FOR 37 MINUTT SIDAN

Banestorming

Etter at opprykket til Eliteserien var sikret for Viking samlet flere tusen tilskuere seg på banen for å feire klubben. Ifølge NFF er banestorming ikke tillatt og Konkurransedirektør i NFF Nils Fisketjønn sier til Eurosport.no at de har bedt klubben om en redegjørelse.

– Vi tilskriver klubben og ber om en forklaring på banestormingen. Det er ikke tillatt, men så er det ulike varianter av dette. Noen vil jo si at det er forskjell på når det er i glede og når det er for å skade noen. Det er ikke jeg som bestemmer det, men jeg vil anta at påtalenemnda vil se på bakgrunnen, sier han.

Da Viking-trener Bjarne Berntsen fikk spørsmål om banestormingen etter kampen, svarte han:

– I dag tror jeg alt er lov, jeg regner ikke med at Fotballforbundet er negativ til en sånn fantastisk fest som det har vært i OBOS-ligaen med 16 000 tilskuerer, det er jo helt fantastisk, sa Berntsen.

Se banestormingen her (saken fortsetter under videoen):

Coly-albue

I kampen mellom Kristiansund og Brann, hvor hjemmelaget stakk av med seieren, oppstod en situasjon hvor Taijo Teniste fikk albuen til Aliou Coly i nakken.

Her reagerte Eurosports ekspert Bernt Hulsker sterkt:

– Ai, ai, ai! Det der er rødt kort! Det er stygt, det er ren UFC det Coly gjør der. Det er jo livsfarlig, sa Bernt Hulsker om situasjonen.

KBK-trener Christian Michelsen sa etter kampen at han forventer suspensjon av Coly.

– Ja, det er klart at det ligger litt i kortene at det blir (suspensjon) på Coly og det er riktig også hvis det er en albue, sa Michelsen.

Også i denne saken har NFF bedt klubben om en redegjørelse og Fisketjønn tror det blir en rask avgjørelse.

– Det er en situasjon som dommeren ikke har sett, så da er det også mulig å se på det i ettertid, sier Fisketjønn til Eurosport.no.

Se situasjonen her (saken fortsetter under videoen):

Mjøndalen-pyro

I Florø sikret Mjøndalen opprykket til Eliteserien. Dette ble feiret med at fansen blusset opp pyro etter kampen.

Fisketjønn forteller at det samme gjelder for denne episoden og at de har bedt om redegjørelse fra klubben.

Tidligere har andre klubber fått bot for brukt av pyro i kamper. Senest fikk Rosenborg en bot på 70.000 kroner for bruk av ulovlig pyroteknikk.

Ovenfor Fædrelandsvennen bekrefter NFF at de også skal granske situasjonen mellom Birger Meling og Damion Lowe som oppstod i kampen mellom Start - Rosenborg. Ekspertene i Fotball Direkte reagerte kraftig da Lowe plantet en albue i ansiktet på Meling.

– Stygg sak. Det er direkte rødt kort. Kjensli ser rett på situasjonen, sa Bernt Hulsker.

Følg siste serierunde i Eliteserien på Eurosport Player. Abonner her!

UEFA Europa League Utenlandsproff med Milan-fortid: – Ganske sikker på at Glimt vil ryste dem litt FOR 2 TIMAR SIDAN